छात्र पढ़ाई के साथ खेलों में भी भाग लें: ममता खरब
फरीदाबाद | सेक्टर-16स्थित विवेकानंद पब्लिक स्कूल में छात्रों को कंबल वितरित किए गए। इस मौके पर बतौर मुख्य अतिथि एसीपी ममता खरब मौजूद थीं। उन्होंने छात्रों को पढ़ाई के साथ खेल की विभिन्न गतिविधियों में भाग लेने की अपील की। इस मौके पर क्यूआरजी हॉस्पिटल के प्रेसीडेंट डा. डीके बलूजा, महाप्रबंधक सुरेन्द्र चौधरी ने बच्चों के उज्जवल भविष्य की कामना की। उनका उत्साह बढ़ाया। उन्होंने कहा विवेकानन्द आश्रम की तरफ से इन गरीब परिवारों के बच्चों को निःशुल्क पुस्तक, यूनिफॉर्म, मिड डे मील, आने जाने की व्यवस्था, मेडिकल चेकअप आदि सुविधाएं बिल्कुल निशुल्क प्रदान की जाती हैं। इस दौरान बच्चों ने स्वच्छ भारत अभियान के समर्थन में नाटक प्रस्तुत किया। प्रबंधन की तरफ से एसीपी ममता खरब का आभार व्यक्त किया गया। प्रिंसिपल भावना सिंह ने अतिथियों का स्वागत किया।
awa_Deva hin_Deva